OKRESNÁ PROKURATÚRA RUŽOMBEROK 
Dončova 8, 034 53 Ružomberok 1	

Číslo: 2 Pv 285/16/5508-5	Ružomberok 07.12.2016 
EEČ: 2-42-93-2016
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1 Trestného zákona
Rozhodol: 	prokurátorka Okresnej prokuratúry Ružomberok 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX, XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
hoci je podľa § 62 Zákona o rodine č. 36/2005  Z. z. a  rozsudku Okresného súdu XXXXX č. k.: XXXXX zo dňa 08.10.2013,  právoplatného 29.11.2013, povinný platiť výživné na svoje deti XXXXX, nar. XXXXX vo výške 130 eur mesačne a XXXXX, nar. XXXXX vo výške 120 eur mesačne, vždy do každého 10-teho dňa v mesiaci vopred k rukám matky XXXXX, nar. 28.10.1982, trvale bytom XXXXX XXXXXvoju vyživovaciu povinnosť úmyselne neplnil od 01.06.2016 do 21.11.2016, čím dlhoval na výživnom sumu 1500 eur k rukám matky XXXXX, nar. XXXXX, ktorý dlh na výživnom uhradil XXXXX  dňa 21.11.2016, čím si svoju vyživovaciu povinnosť riadne dodatočne splnil, keď XXXXX  v uvedenom období  mal finančný príjem ,

lebo zanikla trestnosť činu.

Odôvodnenie:
Poverený príslušník Obvodného oddelenia PZ v Liptovskej Osade uznesením č. ČVS: ORP – 416/LO - RK– 2016 zo dňa 20.09.2016 podľa § 199 ods. 1 Trestného poriadku začal trestné stíhanie a zároveň podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 Trestného zákona na tom skutkovom základe, že 
si v mieste trvalého bydliska a všade tam, kde sa v tomto období zdržiaval z nedbanlivosti neplnil svoju zákonom uloženú povinnosť vyživovať iného a to svoje dieťa XXXXX, nar. XXXXX na ktorého je povinný platiť výživné vo výške 130 eur mesačne a XXXXX, nar. XXXXX na ktorú je povinný platiť výživné vo výške 120 eur mesačne, vždy do každého 10-teho dňa v mesiaci vopred k rukám matky XXXXX, nar. XXXXX, trvale bytom XXXXX č. XXXXX a to na základe rozsudku Okresného súdu v Ružomberku č. k.: XXXXX zo dňa 08.10.2013, ktorý sa stal právoplatný 29.11.2013 a vykonateľný dňa 13.11.2013, pričom si svoju povinnosť neplnil od júna 2016, čím takto na bežnom výživnom dlhuje k rukám matky XXXXX  sumu 1000 eur.

Obvinený XXXXX vo svojej výpovedi uviedol, že k spáchaniu skutku sa doznáva,  je mu ľúto, že sa dopustil svojím konaním prečinu zanedbania povinnej výživy. XXXXX súdu v Ružomberku zo dňa 08.10.2013 je povinný platiť výživné na svoje deti mesačne 250 eur k rukám ich matky XXXXX. Celkove je dlh 1500 eur na výživnom. Je preč z domova už deväť rokov, žije pri XXXXX XXXXX 15. Momentálne je nezamestnaný, evidovaný tam na sociálnom úrade od marca 2016, mesačne dostáva sociálne dávky vo výške cca 750 eur. Predtým pracoval v mäsokombináte, zarábal tam cca 1500 eur mesačne, mal problémy s managerom, nemohol tam viac pracovať. Stále si hľadá nové zamestnanie, no momentálne je ťažko si nájsť prácu.  Poštu žiadam posielať do Írska na adresu: XXXXX, XXXXX Ireland.  Dňa 21.11.2016 jeho matka zaplatila dlh na výživnom k rukám XXXXX, ktorej poslala peniaze na jej účet v banke vo výške 1500 eur, týmto vlastne vyrovnala dlh na výživnom za mesiace od júna  2016 do novembra 2016. On sa s ňou dohodol, že mu teraz požičala peniaze na výživné a  neskôr jej ich vráti, keď bude pracovať. S bývalou manželkou si občas napíšu správu alebo mail, niekedy jej zatelefonuje, čo sa týka detí, tak s týmito sa stretáva iba na Slovensku, keď prídu oni a tiež on, v Anglicku ich nenavštevuje. Komunikuje s nimi cez internet.  
Svedkyňa – poškodená XXXXX uviedla, že bola vydatá za XXXXX, nar. XXXXX, s ktorým v manželstve mala dve deti. Staršieho syna XXXXX, nar. XXXXX a XXXXX nar. XXXXX. Po rozvode súd deti zveril jej do starostlivosti. Žije a pracuje v Anglicku, už niekoľko rokov v meste XXXXX, deti tam bývajú s ňou, tam chodia do školy, žijú tam. Na Slovensko chodievajú nepravidelne, podľa voľného času, keď sú doma, tak bývajú u jej rodičov na adrese XXXXX XXXXX. XXXXX súdu v Ružomberku č.k.: XXXXX zo dňa 08.10.2013, ktorý sa stal právoplatný dňa 29.11.2013 a vykonateľný dňa 13.11.2013 je otec detí XXXXX, nar. XXXXX povinný platiť na syna XXXXX výživné 130 eur mesačne a na dcéru XXXXX výživné vo výške 120 eur mesačne vždy do 10-teho dňa v mesiaci vopred k jej rukám. Do mesiaca máj 2016 si bývalý manžel svoju povinnosť riadne aj plnil i keď podala na neho trestné oznámenie, jeho matka jej vyplatila dlžnú sumu na výživnom. Teda XXXXX si svoju vyživovaciu povinnosť riadne neplní od mesiaca jún 2016 doposiaľ, dlhuje jej výživné za 6 mesiacov vrátane novembra 2016,  čo je suma 1500 eur. Ona býva v Anglicku v meste XXXXX je možné ju kontaktovať telefonicky XXXXX alebo mailom: XXXXX pracuje ako skladníčka, mesačne zarobím cca 1450 eur, čo sa týka výdavkov na ubytovanie a stravu mesačne dávam cca 1000 eur, za školu deťom neplatí nič, akurát nejaké výlety, krúžky stoja mesačne 50 eur. V Anglicku žije s priateľom, ktorý im finančne vypomáha, inak by to nezvládla. Deti sú zdravé, neplatí im žiadne lieky. XXXXX sa o svoje deti zaujíma málo, nenavštevuje ich v Anglicku ani na Slovensku, komunikuje s deťmi cez internet, ona s sním telefonovala naposledy v auguste tohto roka. On to tak robí, že sa ozve raz za pol roka, to je všetko. Čo sa týka platieb za výživné, tak bývalý manžel jej posielal peniaze na účet vedený v Slovenskej sporiteľni. Nad rámec určeného výživného manžel deťom nedal a ani nedáva žiadne peniaze, nič im nekupuje. S výchovou detí jej momentálne pomáha priateľ, s ktorým žije v Anglicku, keď pricestuje na Slovensko, tak sa zdržiava u rodičov v ich rodinnom dome. Ona  náhradné výživné na úrade práce nežiadala a ani nebude, prvýkrát keď podala na bývalého manžela trestné oznámenie, tak to oznámila aj exekútorovi JUDr. Pavlíkovi.  
Svedkyňa XXXXX vypovedala, že syn XXXXX dlhodobo žije a pracuje v Írsku, asi desať rokov. Naposledy bol doma asi v marci 2016, kedy bol u zubného lekára. Domov chodieva nepravidelne, raz do roka, podľa toho ako má peniaze. Viem, že momentálne je bez zamestnania, nemá žiadny príjem. Predtým asi v októbri tohto roka robil nejaké týždne, no ochorel a musel zostať doma, tak ho prepustili. Predtým bol asi od jari nezamestnaný, poberal tam sociálne dávky, tiež ho prepustili. Preto vlastne si neplnil svoju vyživovaciu povinnosť na svoje dve deti, nakoľko bol bez práce a príjmu. Peniaze, čo dostával mal na ubytovanie a stravu. Ona sa sama rozhodla, že pomôže synovi, nakoľko má problémy nájsť si zamestnanie a  dňa 21.11.2016 uhradila dlžnú sumu na výživnom vo výške 1500 eur za syna, hotovosť vložila na účet matky XXXXX číslo XXXXX Doklad priložila k výsluchu.

Vyšetrovací spis obsahuje rozsudok Okresného súdu XXXXX č. XXXXX zo dňa 08.10.2013, právoplatný dňa 29.11.2013, doklad o úhrade výživného na sumu 1500 eur zo 21.11.2016, rodné listy detí, potvrdenie matky o úhrade výživného. 

Vyhodnotením zhromaždených dôkazov som dospela k záveru, že u obvineného bolo preukázané úmyselné zavinenie na neplnení vyživovacej povinnosti, keď v rozhodnom období mal finančný príjem a nevyvinul dostatočné úsilie, aby si našiel vhodné zamestnanie. 

Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov čo aj  z nedbanlivosti neplní zákonnú povinnosť vyživovať alebo zaopatrovať iného.  

V zmysle § 86 ods. 1 písm. a) Trestného zákona trestnosť trestného činu zaniká, ak ide o trestný zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Obvinený XXXXX preukázateľne uhradil XXXXX dňa 21.11.2016 sumu 1500 eur, čím si svoju vyživovaciu povinnosť riadne dodatočne splnil za obdobie od 01.06.2016 doposiaľ.  

Vzhľadom k tomu, že obvinený XXXXX  vyrovnal svoj dlh na výživnom za obdobie, ktoré mu je kladené za vinu v celom rozsahu  a trestný čin nemal trvalo nepriaznivé následky, bolo potrebné trestné stíhanie zastaviť podľa § 215 ods. 1 písm. h) Trestného poriadku. Podľa tohto zákonného ustanovenia prokurátor zastaví trestné stíhanie, ak zanikla trestnosť činu.  

Vzhľadom na uvedené skutočnosti a citovanú právnu úpravu som rozhodla tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková 
prokurátorka